
Az Európai Parlament,
–	tekintettel a tanácsi határozatra irányuló javaslatra (COM(2023)0736),
–	tekintettel az Európai Unió és a Norvég Királyság között a hozzáadottérték-adó területén a közigazgatási együttműködésről, a csalás elleni küzdelemről és a követelések behajtásáról létrejött megállapodás módosításának tervezetére (16014/2023),
–	tekintettel az Európai Unió működéséről szóló szerződés 113. cikkére, valamint 218. cikke (6) bekezdése második albekezdésének b) pontjára, amelyeknek megfelelően a Tanács konzultált a Parlamenttel (C9‑0007/2024),
–	tekintettel eljárási szabályzata 82. cikkére és 114. cikkének (8) bekezdésére,
–	tekintettel a Gazdasági és Monetáris Bizottság jelentésére (A9-0057/2024),
1.	jóváhagyja a megállapodás módosításának megkötését;
2.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a tagállamok és a Norvég Királyság kormányainak és parlamentjeinek.

